burgasdotpro/wikipedia huggingface dataset:
Slatvinec

Slatvinec je potok v hornom Šariši, na území okresu Bardejov. Je to pravostranný prítok Tople, má dĺžku 15,5 km a je tokom VI. rádu.
Prameň.
Pramení v pohorí Čergov na východných svahoch Veľkej Javoriny (1 098,7 m n. m.) v nadmorskej výške približne 940 m n. m.
Opis toku.
Od prameňa tečie na sever, na hornom toku sa výraznejšie ohýba k východu a sprava priberá prvý významnejší prítok spod Bukového vrchu. Následne priberá ľavostranný Javorový potok a severozápadným smerom pokračuje k sútoku so Soliskom zľava. Potom znovu smeruje na sever, preteká intravilánom obce Kríže a pod obcou priberá sprava Albovec. Na strednom toku vytvára výrazný oblúk vypnutý k východu, opätovne sa stáča na severozápad a Slatvinec opúšťa Čergov a vteká do Ondavskej vrchoviny. Nad obcou Bogliarka sa zľava oddeľuje vedľajšie koryto, do neho zľava ústi Nemecký potok, a opätovne sa spája s hlavným korytom na južnom okraji obce. Ďalej tečie okrajom intravilánu obce, kde zľava priberá prítok spod Bogliarskeho vrchu a po opustení obce ďalší ľavostranný prítok spod Bogliarskeho vrchu. Na dolnom toku už tečie smerom na sever, vteká do intravilánu obce Kružlov, kde postupne priberá Daní potok zľava, Krivský potok sprava a prítok spod Krivej hory zľava.
Ústie.
Do Tople sa vlieva na okraji Kružlovskej Hute v nadmorskej výške cca 341 m n. m.
Virgin Australia

Virgin Australia (predtým Virgin Blue) je vedúca nízkonákladová letecká spoločnosť v Austrálii. Zakladateľom tejto spoločnosti je Sir Richard Branson a jeho spoločnosť Virgin Group. 
Sídlo tejto spoločnosti je v Brisbane.
Externý odkaz.
Virgin Blue Airlines
Ľutinka

Ľutinka je potok v dolnom Šariši, preteká územím okresu Sabinov, pramenná oblasť leží na území okresu Prešov. Je to ľavostranný prítok Torysy a má dĺžku 17,5 km. Pred obcou Pečovská Nová Ves sa sprava oddeľuje vedľajšie rameno s dĺžkou približne 0,5 km.
Prameň.
Pramení v pohorí Čergov na severovýchodných svahoch vrchu Lysá (1 067,9 m n. m.), južne od osady Ambrušovce, v nadmorskej výške cca 950 m n. m.
Smer toku.
V pramennej oblasti tečie sprvu na juh, po pribratí prítoku spod sedla Čergov sa stáča na západ. Na hornom toku, po osadu Majdan tečie prevažne západným smerom, pričom po pribratí Tokárne sprava vytvára výraznejší oblúk prehnutý na sever, od osady Majdán tečie k obci Ľutina na juhozápad. Odtiaľ už pokračuje severojužným smerom, na dolnom toku tečie k ústiu viac juhojuhozápadným smerom.
Ústie.
Ľutinka sa vlieva do Torysy pri obci Pečovská Nová Ves v nadmorskej výške približne 344 m n. m.
Čergov

Čergov je názov pre:
Kamenec (prítok Tople, Tarnov)

Kamenec je potok v hornom Šariši, na území okresu Bardejov. Je to ľavostranný prítok Tople a má dĺžku 16 km. Na strednom a dolnom toku meandruje, vytvára početné bočné ramená a formuje viaceré sihote.
"Prameň:" v severozápadnom cípe Ondavskej vrchoviny, v blízkosti slovensko-poľskej štátnej hranice, na východnom svahu vrchu Dzielec (793,4 m n. m.) v nadmorskej výške okolo 705 m n. m.
"Smer toku:" po sútok s Olchovcom na juhozápad, odtiaľ po sútok so Sveržovkou na juhojuhozápad, potom k ústiu na juh
"Geomorfologické celky:" Ondavská vrchovina
"Prítoky:" sprava spod Polianky (726,1 m n. m.), z oblasti Stavenca, zľava spod Beskydského sedla (637 m n. m.), Oľchovec, Mostík, prítok z južného úpätia vrchu Busov (1 002,0 m n. m.) a Sveržovka
"Ústie:" do Tople na území obce Tarnov v nadmorskej výške okolo 318 m n. m.
"Obce:" Frička, Petrová, Gaboltov, Sveržov a Tarnov
Kardinálne číslo

Kardinálne čísla sa používajú na porovnávanie množín podľa veľkosti.
Definícia: Hovoríme, že formula_1 je kardinálne číslo, ak formula_1 je ordinál, ktorý sa nedá zobraziť na žiadne menšie ordinálne číslo. Triedu všetkých kardinálnych čísel označujeme Cn. Hovoríme, že formula_1 je mohutnosť množniny X a píšeme |X|=formula_1, ak existuje bijekcia množiny X na formula_1.
Šibská voda

Šibská voda je potok v hornom Šariši, na území okresu Bardejov. Je to pravostranný prítok Tople, má dĺžku a je tokom VI. rádu.
Prameň.
V pohorí Čergov na severnom úpätí Bukového vrchu (), v lokalite Lámanisko, v nadmorskej výške cca 
Smer toku.
Po obec Šiba viac-menej na severovýchod, odtiaľ po Bardejovskú Zábavu na sever, na území mesta Bardejov na severoseverovýchod.
Prítoky.
Sprava Kľušovský potok, Lukavica, zľava prítok z juhovýchodného úpätia Žobráka (), Richvaldský potok.
Ústie.
Ústi do Tople pod vrchom Kopytovka () na území mesta Bardejov v nadmorskej výške cca
Rudolf Beran

Rudolf Beran (* 28. december 1887, Pracejovice, okres Strakonice – † 28. február 1954, Leopoldov) bol český politik, predseda vlády 2. česko-slovenskej republiky, predseda vlády Protektorátu Čechy a Morava.
Životopis.
Po ukončeni odbornej hospodárskej školy v Strakoniciach sa zapojil do politiky. V roku 1905 bol pracovníkom Ústrednej jednoty českých hospodárskych spoločenstiev. Od roku 1906 pracoval na sekretaráte Českoslovanskej agrárnej strany. Úzko spolupracoval s Antonínom Švehlom, z ktorého poverenia sa v roku 1909 stal organizačným vedúcim a tajomníkom Združenia agrárneho dorastu, kde pôsobil až do prvej svetovej vojny.
V roku 1918 sa stal ústredným politickým tajomníkom agrárnej strany. V tejto funkcii vybudoval rozsiahlu sieť straníckeho aparátu po celej krajine. Od vzniku až do rozpadu Česko-Slovenska bol poslancom Národného zhromaždenia. Po Švehlovej smrti v decembri 1933 riadil stranu ako podpredseda a ústredný tajomník. Predsedom agrárnej strany sa stal oficiálne v roku 1935. V agrárnej strane bol predstaviteľom pravého krídla, bol ochotný uvažovať o vytvorení vlády silnej ruky. V agrárnej strane patril medzi odporcov politiky Hradu a v roku 1935 sa neúspešne snažil zabrániť voľbe Edvarda Beneša za česko-slovenského prezidenta a spolu so stranami takzvaného Decembrového bloku presadiť kandidáta pravicového.
V roku 1938 sa už otvorene hlásil k spolupráci so Sudetonemeckou stranou a HSĽS. Po prijatí Mníchovského diktátu sa stal jedným z najvýznamnejších predstaviteľov krajiny. Výrazne sa angažoval pri vzniku Strany národnej jednoty, ktorá združila vśetky české neľavicové strany a časť národných socialistov, podieľal sa tiež na výbere Emila Háchu za česko-slovenského prezidenta.
Od decembra 1938 do marca 1939 bol predsedom vlády II. ČSR, ktorá zanikla vznikom Protektorátu Čechy a Morava, v ktorom sa stal jeho nakrátko prvým predsedom vlády. V apríli 1939 bol vystriedaný Aloisom Eliášom a uchýlil sa do ústrania na svoj statok v Pracejoviciach, o ktorého hospodárstvo sa i počas svojej aktívnej politickej kariéry vždy staral. V tej dobe udržiaval kontakty s predstaviteľmi českého odboja a odboj i finančne podporoval. V roku 1941 ho zatklo Gestapo pre podozrenie z finančnej podpory protifašistického odboja, čo Beran popieral. Bol odsúdený na 10 rokov väzenia a finančný trest za napomáhanie pri velezrade. V decembri 1943 bol však prepustený.
Po oslobodení bol 19. mája 1945 zatknutý, jeho činnosť od roku 1938 bola kvalifikovaná ako kolaborácia a Národný súd ho odsúdil na prepadnutie majetku a 20 rokov väzenia, v ktorom aj v roku 1954 zomrel.
Mohutnosť

Mohutnosť môže byť:
Antonij Beskid

Antonij Beskid, tiež Anton Beskid, , , (* 16. september 1855, Hanigovce – † 16. jún 1933, Užhorod) bol rusínsky politik v Rakúsko-Uhorsku a v prvej ČSR. Hlavne jeho zásluhou bola po prvej svetovej vojne pripojená Podkarpatská Rus k Česko-Slovensku.
Životopis.
Študoval na gymnáziu v Kežmarku a na kolégiu v Prešove. Právo ukončil v Budapešti. Od roku 1883 do 1885 bol advokátom v Kežmarku, potom do roku 1906 advokát v Spišskej Starej Vsi, od roku 1906 riaditeľ majetkov a právnym poradcom gréckokatolíckeho biskupstva v Prešove. 
Politike sa začal venovať po príchode do Prešova v Krajinskej katolíckej ľudovej strane (maď. Néppart), vtedy bol ešte uhorským vlastencom, ale hájil aj záujmy rusínskeho obyvateľstva. V rokoch 19101918 bol poslancom uhorského snemu, ako jediný poslanec sa v rokoch 19131914 zastal Rusínov v schizmatickom procese v Sigheti. 
Po vypuknutí buržoázno-demokratickej revolúcie v Maďarsku ho vláda M. Karolyiho menovala za ministra pre rusínske záležitosti, on však v Prešove 19. novembra 1918 založil Rusínsku národnú radu, ktorá žiadala, aby sa Podkarpatská Rus pripojila k Česko-Slovensku. Aj jeho zásluhou bola 10. septembra 1919 v Saint Germain podpísaná zmluva medzi ČSR a dohodovými štátmi, ktorou sa Podkarpatská Rus pripojila k ČSR, s rozsiahlou autonómiou. 
Roku 1923 bol Beskid vymenovaný za guvernéra Podkarpatskej Rusi, funkciu zastával až do smrti. V roku 1932 napísal T.G. Masarykovi memorandum o poskytnutí autonómie, ako to bolo v mierovej zmluve zo Saint Germain, až do roku 1938 však táto autonómia nebola Podkarpatskej Rusi poskytnutá. 
Bol prvým predsedom kultúrneho a literárneho Spolku A. V. Duchnoviča.
Aurora

Aurora (lat. 1. zora, 2. polárna žiara) môže byť:
Aurora alebo Auróra môže byť aj:
Auróra môže byť aj knižne ranné zore, brieždenie, úsvit.
Hustota vesmíru

Hustota vesmíru je údaj, ktorý je možné vypočítať podielom hmotnosti a objemu vesmíru. Keby hmotnosť vesmíru a jeho objem boli známe, bolo by možné tento údaj vypočítať, avšak ani jedno ani druhé nie je známe.
Od hustoty vesmíru závisí jeho budúcnosť:
Ibn al-Bajtár

Abú Muhammad Díjá’-ad-Dín ’Abd-Alláh ibn Ahmad ibn al-Bajtár al-Málikí al-Andalusí (* 1179, Benalmadena, Španielsko – † 1248, Damask, Sýria) (‎) bol známy arabský lekár, lekárnik a botanik. Jeho priezvisko al-Bajtár odkazuje na povolanie jeho otca, ktorý bol zverolekárom. 
Po štúdiu u Ibn al-Rúmíju v Seville opustil svoje rodné Španielsko a cestoval po severnej Afrike, Grécku, Malej Ázii, Perzii, Iraku, Egypte a Sýrii. Popritom zbieral a študoval liečivé rastliny. Pracoval v službách Ajjúbovcov vo východnom Stredomorí. Medzi jeho žiakov patril napr. Ibn Abí Usajbi’a.
Matúš Dula

Matúš Dula (* 28. jún 1846, Blatnica – † 13. jún 1926, Ružomberok) bol slovenský politik, predseda Slovenskej národnej rady, spolupredseda Matice slovenskej.
Životopis.
Narodil sa v rodine Matúša Dulu a jeho manželky Anny, rodenej Duchayovej. V rokoch 1858 – 1861 študoval na gymnáziu v Kežmarku, v rokoch 1861 – 1864 v Rožňave. Právo vyštudoval vo Viedni a v Budapešti. Po skončení štúdií bol advokátskym koncipientom u P. Mudroňa, v roku 1871 sa stal samostatným advokátom v Martine. Jeden z najvýznamnejších slovenských politikov 19. storočia. Ako vysokoškolák založil vo Viedni akademický spolok Slovenské okolie a bol členom niekoľkých slovenských spolkov v Budapešti. Písal do Pešťbudínskych vedomostí a Slovenských novín. Z jeho iniciatívy bola v roku 1869 založená v Martine Sporiteľňa a v roku 1885 bol spoluzakladateľom Tatra banky. V súdnych procesoch zastupoval Vavra Šrobára, Andreja Hlinku a rumunských poslancov v klužskom procese. V roku 1877 sa stal podpredsedom Slovenskej národnej strany, s prestávkami ním bol do roku 1914. Bol členom výboru vydávajúceho Národné noviny. V roku 1914 sa stal predsedom Slovenskej národnej strany, inicioval vytvorenie nadstraníckej reprezentácie Slovákov – Slovenskej národnej rady (SNR) –, ale po vypuknutí svetovej vojny táto nevyvíjala žiadnu činnosť. Po vypuknutí vojny vyhlásil aj zastavenie činnosti SNR počas vojny. Napriek tomu udržiaval styky so Slovákmi vo Viedni a cez nich aj s československým zahraničným odbojom. Slovenská národná strana sa aktivizovala po prvomájovej manifestácii v Liptovskom Mikuláši. Na 24. mája 1918 zvolal do Martina poradu slovenských politikov, na ktorej schválili uznesenie o sebaurčovacom práve Slovákov a o vytvorení spoločného štátu s Čechmi. Slovenská národná rada sa zišla 30. októbra 1918 v Martine, kedy bola prijatá Martinská deklarácia. Vtedy bol Matúš Dula zvolený za jej predsedu. Niekoľko dní nato ho Maďari zatvorili, ale na zákrok ministerského predsedu Károlyiho ho prepustili. V novembri 1918 ako predstaviteľ Slovenskej národnej rady odišiel do Prahy. Dula sa stal v Prahe členom revolučného Národného zhromaždenia. Vo voľbách v roku 1920 bol za Slovenskú národnú a roľnícku stranu. V roku 1919 sa stal spolupredsedom Matice slovenskej a čestným predsedom Slovenskej národnej a roľníckej strany.
Kritická hustota

Kritická hustota je medzná hustota vesmíru, ktorej veľkosť určuje, či sa vesmír bude naďalej rozpínať alebo sa rozpínanie zastaví a začne sa zmršťovanie, ktoré skončí veľkým kolapsom.
V medznom prípade, ak je hustota vesmíru práve rovná kritickej hustote, rozpínanie sa bude donekonečna spomaľovať.
Big crunch

Big crunch alebo veľký kolaps je v kozmológii hypotetický kolaps vesmíru po tom, ako sa zastaví rozpínanie vesmíru a začne sa jeho zmršťovanie. Prakticky je to opak veľkého tresku. 
V dnešnej dobe sa s touto teóriou dá stretnúť pri úvahách o rozpínaní vesmíru. Táto teória totižto protirečí teórií rozpínania vesmíru a je založená na princípe zmršťovania vesmíru a teórií viacnásobných veľkých treskov. 
Dôkazom rozpínania vesmíru je červený posun svetla od hviezd, ktoré sa od nás vzďaľujú. No zároveň toto môžeme pokladať aj za dôkaz kolabovania vesmíru do jedného bodu.
Dá sa to vysvetliť na jednoduchom príklade.
Predstavme si, že sme na diaľnici v aute, idúcom rýchlosťou 100 km/h. Za nami je auto rýchlosťou 50 km/h a pred nami je auto idúce rýchlosťou 150 km/h. Všetci traja smerujeme k cieľu vzdialenému 2 000 000 km. Z nášho pohľadu sa aj jedno, aj druhé auto od nás vzďaľuje, no v praxi sa všetci blížime do toho istého cieľa.
Predpokladajme teda že sa nachádzame v blízkosti gravitačného poľa nejakej supermasívnej čiernej diery, ktorá k sebe priťahuje nielen našu, ale aj ďalších +- 100 galaxií. Z nášho pohľadu sa galaxia, ktorá je bližšie k horizontu udalostí tejto supermasívnej čiernej diery od nás vzďaľuje, no je to preto, že je do tejto supermasívnej čiernej diery priťahovaná väčšou silou a teda sa k nej blíži niekoľko násobne rýchlejšie, ako naša galaxia. Na druhej strane galaxia, ktorá je od horizontu udalostí tejto supermasívnej čiernej diery vo väčšej vzdialenosti ako naša galaxia, tak táto galaxia sa od našej zdanlivo taktiež vzďaľuje, pretože na ňu gravitačné pole tejto supermasívnej čiernej diery pôsobí niekoľkonásobne slabšou silou, ako na našu galaxiu a teda sa k nej blíži pomalšie.
V takomto prípade sa bude aj jedna, aj druhá galaxia od nás vzďaľovať a teda nadobudneme dojem rozpínania vesmíru a napriek tomu sa všetci blížime k rovnakému cieľu, len inou rýchlosťou - preto červený posun vo svetelnom spektre.
A teraz ak si hypoteticky predstavíme, že vesmír ako celok (nielen tá časť vesmíru, ktorú dokážeme pozorovať) má niekde svoj stred a v ňom sa nachádza jedna gigantická supermasívna čierna diera, ktorá k sebe priťahuje ostatné supermasívne čierne diery atď., vychádza nám z toho, že sa vesmír zmršťuje do jedného bodu, no pre nás ako pozorovateľov z našej pozície vo vesmíre sa nám zdá, že sa vesmír rozpína.
Panónske kniežatsvo

Panónske kniežatstvo môže byť:
Ignác Gessay

Ignác Gessay (* 17. apríl 1874, Tvrdošín – † 12. august 1928, Bratislava) bol slovenský novinár v amerických krajanských novinách, spoluzakladateľ Slovenskej ligy v Amerike.
Životopis.
Narodil sa v roľníckej rodine na Orave. Jeho otec bol Jozef Gessay a matka Sofia rodená Feránčiková. Študoval na gymnáziu v Trstenej, Učiteľskom ústave v Spišskom Podhradí, štúdia dokončil v Egri. Pôsobil ako učiteľ na Zemplíne a na Orave, kde získal povesť pansláva a úradne mu zakázali prispievať do slovenských novín. Vtedy sa rozhodol odísť do USA. V USA pracoval ako učiteľ slovenčiny. Roku 1900 sa stal redaktorom "Amerikánsko-slovenských novín", v ktorých pôsobil desať rokov, pracoval aj v:
Od roku 1915 pôsobil v Clevelande kde s Jánom Pankúchom založil "Denný hlas", tam redigoval aj časopis pre slovenských študentov "Mládež". Roku 1918 založil "Nové Slovensko", orgán Slovenskej ligy v Amerike, zredigoval aj sedem ročníkov Národného kalendára. Pracoval v Združení slovenských novinárov, po vytvorení Zväzu slovenských novinárov v Amerike sa stal jeho predsedom. Pracoval aj v krajanských spolkoch. V roku 1907 bol spoluzakladateľom Slovenskej ligy v Amerike. Aktívne sa zúčastnil československého zahraničného odboja, zúčastnil sa prípravy Clevelandskej dohody, bol signatárom Pittsburskej dohody, bol členom Odbočky Československej národnej rady v USA. Ako člen česko-slovenskej delegácie sa zúčastnil na mierovej konferencii v Paríži.
Od roku 1920 až do svojej do smrti pôsobil na Slovensku ako predstaviteľ americkej Slovenskej ligy, založil Slovenskú ligu na Slovensku. Ako signatár Pittsburskej dohody presadzoval jej realizáciu, aj preto sa pridal k slovenskému autonomizmu.
Ignác Gessay významne prispel k vzniku Česko-Slovenska. V bratislavskej Petržalke je po ňom pomenovaná ulica a v rodnom Tvrdošíne stredná priemyselná škola. V minulosti bola po ňom pomenovaná obec Gessayov, dnes Zálesie.
Je pochovaný na Ondrejskom cintoríne v Bratislave.
Let United Airlines 175

United Airlines let 175 bol pravidelný ranný let z Logan International Airport v Bostone na Los Angeles International Airport operovaný lietadlom Boeing 767-222 s registráciou N612UA. 
Dňa 11. septembra 2001 bolo toto lietadlo unesené a bol ním spáchaný jeden z dvoch útokov na WTC v meste New York.
Laurentius Valla

Laurentius Valla alebo Lorenzo della Valla (* 1405/1407, Rím, Taliansko† 1. august 1457, tamže) bol taliansky filozof, humanista, historik.
Jeho význam spočíva predovšetkým v zhromažďovaní prameňov a ich kritickom hodnotení, a to najmä prameňov antických, dovtedy nekriticky prijímaných. Jeho najvýznamnejším počinom v tomto smere bolo odhalenie Konštantinovej donácie, 1440.
Zaujímal kritický postoj aj voči scholastike a kresťanským dogmám. Valla bol vynikajúcim filológom a prekladal diela starovekých gréckych historikov do latinčiny.
Cleveland

Cleveland môže byť:
Cleveland (Ohio)

Cleveland je druhé najväčšie mesto štátu Ohio v USA. Má rozlohu a žije tu 478-tisíc obyvateľov. Leží na južnom brehu Erijského jazera, približne západne od hraníc Pensylvánie.
V roku 1915 tu bola podpísaná Clevelandská dohoda. V meste existuje veľká komunita Slovákov, v roku 1970 tu žilo približne 48 000 tisíc.
Fedor Houdek

Fedor Houdek (* 5. január 1877, Ružomberok – † 26. február 1953, Bratislava) bol slovenský podnikateľ, národohospodár a politik.
Životopis.
Jeho otec bol Jozef Houdek a matka Ružena Makovická. Jeho otec pochádzal z Čiech, na Slovensko sa priženil do slovenskej obchodníckej rodiny Makovických v Ružomberku.
Začal chodiť do gymnázia v Ružomberku a v Rožňave, štúdium neukončil a začal sa učiť v otcovom obchode. Na popud strýka Dušana Makovického, osobného lekára L. N. Tolstého začal znovu študovať a v r. 189497 navštevoval Československú obchodnú akadémiu v Prahe. V slovenskom akademickom spolku Detvan sa zoznámil s mnohými slovenskými študentmi, ktorí neskôr pôsobili v politike. Cez Vavra Šrobára sa začal stretávať s T. G. Masarykom.
Po ukončení štúdií pracoval ako úradník firmy Makovický a v Úverovej banke v Ružomberku. S Vavrom Šrobárom a P. Blahom začali vydávať časopis "Hlas". Houdek v Hlase publikoval hlavne národohospodárske články. V roku 1900 odišiel do Brém, kde v bankovej a dopravnej firme "Karesch a Stotzky" získal ďalšie praktické odborné skúsenosti. Po návrate do Ružomberka so spoločníkom A. Čajkom prevzal veľkoobchod Makovický a od roku 1911 pôsobil samostatne ako veľkoobchodník. Písal pre "Slovenský týždenník", "Ľudové noviny" a "Národné noviny". Vydával miestne "Liptovsko-Oravské noviny". Bol spoluzakladateľom Ľudovej banky, Ústredného družstva pre hospodárstvo a obchod v Budapešti. V roku 1913 vypracoval pre Slovenskú národnú stranu roľnícky program. Bol členom československej delegácie na mierovej konferencii v Paríži, pretože bol znalcom slovensko-maďarských hraníc. V rokoch 19181920 bol členom Revolučného národného zhromaždenia. V Tusarovej vláde bol ministrom zásobovania, v marci 1920 sa zo zdravotných dôvodov funkcie vzdal. V r. 1921 ho zvolili za predsedu Ústredného družstva. Bol predsedom správnej rady slovenskej pobočky Národnej banky a Slovenskej všeobecnej úverovej banky, predsedom Slovenského vlastivedného múzea v Bratislave, podpredsedom celoštátnej muzeálnej rady, funkcionárom Matice slovenskej a Muzeálnej slovenskej spoločnosti, Učenej spoločnosti Šafárikovej, Zemedelskej akadémie československej. Po roku 1945 bol predsedom Ústredného družstva, blízkeho Demokratickej strane. Odmietol spolupracovať s Ústrednou radou družstiev, ktorá bola založená na popud KSS. Po prevrate po násilnom zjednotení družstevníctva odišiel v roku 1949 do dôchodku. Je pochovaný v Bratislave na Martinskom cintoríne. V roku 1992 mu bol in memoriam udelený Rad T. G. Masaryka II. triedy.
Závrat

Závrat alebo vertigo je v medicíne pocit osoby, že je porušená jej telesná rovnováha. Môžeme rozlišovať závrat vestibulárneho a centrálneho pôvodu.
Viera

Viera môže byť:
Verzatilita

Verzatilita môže byť:
Pošva

Pošva môže byť:
Archaická kultúra (Severná Amerika)

Archaická kultúra alebo archaické obdobie (perióda) bola časť predkolumbovskej civilizácie zhruba od 8 000 do 1 000 pred Kr. vo východnej Severnej Amerike.
Bola to kultúra lovcov a zberačov. Sformovala sa v 8. tisícročí pred Kr. v období nástupu teplejšej klímy a rozšírenia lesov na väčšine územia východnej časti Severnej Ameriky. Vyvinula sa z paleoindiánskej periódy a tvorí článok súvislého kultúrneho vývoja prechádzajúceho vo vyššie stupne lesnej kultúry Severnej Ameriky a missisippskej kultúry.
Archaické obdobie

Archaické obdobie (prípadne archaická perióda alebo archaická doba) je jedno z období v dejinách viacerých oblastí na Zemi, najmä:
Románsky

Románsky môže byť:
Kastílčania

Kastílčania môžu byť:
Narkóza

Narkóza môže byť:
Útvar (geometria)

Útvar alebo geometrický útvar je množina bodov, súhrn bodov na priamke, rovine alebo v priestore, ktorý je predmetom geometrických úvah; priestorová abstrakcia hmotného telesa a jeho častí. 
Grafické znázornenie geometrického útvaru sa nazýva geometrický obrazec alebo figúra, ale geometrický obrazec sa niekedy považuje za synonymum geometrického útvaru.
Základné útvary sú bod, priamka a rovina. Význačnými druhmi útvarov sú krivky, plochy, telesá.
R

R je osemnáste písmeno latinskej abecedy.
Rôzne významy R.
R môže byť:
Kódovanie vo výpočtovej technike.
V Unicode veľké R je U+0052 a malé r je U+0072.
V ASCII veľké R je 82 a malé r je 114, binárne 01010010 and 01110010.
V EBCDIC veľké R je 217 a malé r je 153.
Reálne číslo

Reálne číslo je každé číslo patriace do množiny reálnych čísel.
Reálne čísla môžu byť:
Exaktne sa reálne čísla dajú zadefinovať viacerými spôsobmi, napr. axiomatickým zavedením (pozri nižšie), pomocou Dedekindových rezov alebo Cauchyho postupnosťami.
Množina reálnych čísel, axiomatické zadefinovanie.
Množina reálnych čísel je ľubovoľná množina (budeme ju označovať R; iné spôsoby značenia: formula_1, alebo Unicode ℝ – U+211D), na ktorej sú zadefinované ľubovoľné dve binárne operácie, označme ich + a *, ktorá spĺňa nasledovné vlastnosti:
Posledná vlastnosť odlišuje množinu reálnych čísel od racionálnych. Napríklad množina všetkých racionálnych čísel menších ako druhá odmocnina z 2 má horné ohraničenie (napríklad 1,5), ale jej najmenšie horné ohraničenie -- supremum (odmocnina z 2) nie je racionálne číslo.
Reálne čísla sú týmito vlastnosťami úplne určené. Ak teda existujú dve rôzne množiny (presnejšie polia) R1 a R2, potom existuje jedinečný izomorfizmus medzi nimi, a sú vzhľadom na tieto vlastnosti prakticky rovnaké.
Množinu prirodzených čísel N možno definovať, ako najmenšiu podmnožinu množiny R s vlastnosťami
V tejto definícii je aj nula prirodzené číslo.
Vlastnosti.
Množina reálnych čísel je nespočítateľná, reálných čísel je omnoho viac než prirodzených čísel, hoci obe množiny sú nekonečné. Kardinalita množiny reálných čísel je rovnaká ako kardinalita formula_5, množiny všetkých podmnožín formula_6 . Tvrdenie, že neexistuje žiadna podmnožina reálných čísel s kardinalitou medzi kardinalitami množin prirodzených čísel a reálnych čísel je známe ako hypotéza kontinua. Za predpokladu bezospornosti Zermelo-Fraenklovej teórie množín nemôže byť táto hypotéza dokázaná ani vyvrátená v rámci tejto teórie.
Vrbovský potok (prítok Popradu)

Vrbovský potok je potok na Spiši, preteká územím okresu Kežmarok. Je to pravostranný prítok Popradu a má dĺžku 11 km. 
Na hornom toku, západne od obce Vlková, sa na krátkom úseku rozvetvuje na dve ramená. Na strednom toku napája sústavu troch Vrbovských rybníkov, za obcou Vrbov meandruje. Na dolnom toku boli vybudované dve vodné nádrže: vodná nádrž Žakovce a vodná nádrž Kežmarok.
"Prameň:" vo Vrbovskej pahorkatine v lokalite Stodolisko, západne od obce Abrahámovce, v nadmorskej výške okolo 735 m n. m.
"Smer toku:" prevažne na sever
"Geomorfologické celky:" Podtatranská kotlina, podcelok Popradská kotlina, časť Vrbovská pahorkatina
"Prítoky:" sprava Vlková (ústi do tretieho Vrbovského rybníka), Horný potok, zľava z oblasti osady Úsvit, Žakovský potok (ústi do vodnej nádrže Žakovce)
"Ústie:" do Popradu na území mesta Kežmarok v nadmorskej výške cca 619 m n. m.
"Obce:" iba Vrbov
Tvarožniansky potok

Tvarožniansky potok je potok na Spiši, na území okresu Kežmarok, je to ľavostranný prítok Ľubice a má dĺžku 13,2 km.
"Prameň:" v Levočských vrchoch, v podcelku Levočské planiny, na území obce Vlkovce v nadmorskej výške okolo 819 m n. m.
"Smer toku:" v pramennej oblasti na sever, oblúkom sa postupne stáča na severozápad, na dolnom toku opäť na sever
"Geomorfologické celky:" 1.Levočské vrchy, podcelok Levočské planiny, časť Levočské úbočie, 2.Podtatranská kotlina, podcelok Popradská kotlina, časť Vrbovská pahorkatina
"Prítoky:" sprava Bystrý potok, zľava dva prítoky spod Hrádku (908,6 m n. m.)
"Ústie:" do Ľubice na území obce Ľubica v nadmorskej výške 622 m n. m.
"Obce:" Vlkovce, Tvarožná a okrajom Ľubice
Ľubica (prítok Popradu)

Ľubica je vodný tok na Spiši, preteká územím okresu Kežmarok. Je to významný pravostranný prítok Popradu a má dĺžku 24,5 km. Na hornom toku preteká Zadnou dolinou.
"Prameň:" v Levočských vrchoch, v podcelku Levočská vysočina, na juhozápadných svahoch Javora (1 206,0 m n. m.) v nadmorskej výške okolo 1 120 m n. m.
"Smer toku:" na hornom toku na západ, potom sa stáča na juh, následne tečie viac-menej na západ, pričom vytvára veľký oblúk prehnutý na juh, za obcou Ľubica na sever
"Geomorfologické celky:" 1.Levočské vrchy, podcelok Levočská vysočina, na strednom toku oddeľuje tento podcelok od podcelku Levočská vrchovina na západe, časti Ľubické predhorie, 2.Podtatranská kotlina, podcelok Popradská kotlina, časť Vrbovská pahorkatina
"Prítoky:" sprava spod Derežovej (1 213,6 m n. m.), Sosnovský potok (673,5 m n. m.), Dúbravský potok (652,3 m n. m.), Ľubička, zľava Kamenný potok, Retník, Kúpeľný potok, Lieskovský potok, Ľubický potok, Ostrý potok, Ruskinovský potok a Tvarožniansky potok (622,0 m n. m.)
"Ústie:" do Popradu na území mesta Kežmarok v nadmorskej výške približne 615 m n. m.
"Obce:" Ľubické Kúpele, osada Záľubica, Ľubica a mesto Kežmarok
Bolek Polívka

Boleslav Polívka (* 31. júl 1949, Vizovice) je český herec, mím, dramatik a scenárista. Vyštudoval brniansku JAMU a v roku 1972 spoluzaložil Divadlo Husa na provázku, v ktorom bol jedna z najvýznamnejších osobností. V roku 1993 si v Brne založil vlastné Divadlo Bolka Polívky. Patrí medzi najvýraznejších predstaviteľov českej aj svetovej pantomímy. Stvárnil veľa divadelných, filmových a televíznych úloh. 
Život.
Vo svojich autorských pantomimických inscenáciach, ktoré si sám režíroval a stvárnil v nich hlavnú úlohu "(Am a Ea, Pezza versus Čorba, Pépe, Trosečník, Poslední leč, Šašek a královna)", sa inšpiroval klauniádou, komédiou dell'Arte aj filmovou groteskou, ale používa aj slová a zámerne prekračuje hranice žánru smerom k totálnemu herectvu. Špecifický štýl jeho autorského divadla získal obdiv a uznanie na celom svete. So zahraničnými divadlami a umelcami tiež často spolupracuje. 
Za stvárnenie postavy farára Holého vo filme "Zapomenuté světlo" získal Českého leva a cenu za herecký výkon na MFF Karlovy Vary v roku 1997. Druhého Českého leva dostal za rolu vo filme Jana Hřebejka "Musíme si pomáhat". Film bol nominovaný aj na Oscara.
Účinkoval v niekoľkých filmoch Věry Chytilové, napr. v komédii "Kalamita" (1981), vo filmovom prepise vlastnej divadelnej hry "Šašek a královna" z roku 1987 alebo v komedii "Dedičstvo alebo Kurvahošigutntag" (1992). V televízii uvádza vlastné programy "Manéž Bolka Polívky" a "Bolkoviny". 
Bolek Polívka rád jazdí na koni. Na svojej farme v Olšanoch (pri Vyškove) usporiadava happeningy a recesistické akcie, napr. majstrovstvá sveta v hádzaní flinty do žita. Česká televízia odtiaľ na prelome tisícročí vysielala cyklus recitálov najmä folkových formácií s názvom "Zpívání na farmě".
Je otec šiestich detí. Z dlhoročného manželstva s francúzskou herečkou Chantal Poullain má syna Vladimíra. Dcéra Anna Polívková, s herečkou Evelynou Steimarovou, je tiež herečka.
Malý Lipník (potok)

Malý Lipník je potok na území okresu Stará Ľubovňa. Je to ľavostranný prítok Popradu s dĺžkou 8,5 km. 
Pramení v Ľubovnianskej vrchovine v lokalite Metiská v nadmorskej výške okolo Tečie prevažne juhojuhovýchodným smerom cez bradlové pásmo, ktorým sa prerezáva a vytvára kaňonovitú dolinu, tzv. Jarabinský prielom. Potok tu utvoril päť kaskád s krútňavovými hrncami s priemerom až 6 m a hĺbkou 3 m. Následne vstupuje do Spišsko-šarišského medzihoria, do podcelku Ľubovnianska kotlina a preteká obcou Jarabina, na území ktorej priberá svoj najvýznamnejší prítok, zľava spod sedla Vabec (). Do Popradu ústi na území mesta Stará Ľubovňa v nadmorskej výške okolo
Algebrické číslo

Komplexné číslo α sa nazýva algebrické číslo (staršie "algebraické číslo"), ak existujú racionálne čísla formula_1 také, že α je koreň polynómu formula_2. Číslo, ktoré nie je algebrické, sa nazýva transcendentné. 
Dá sa dokázať, že množina algebrických čísel je spočítateľná množina. Keďže množina iracionálnych čísel je nespočítateľná, z toho vyplýva, že množina transcendentných čísel je nespočítateľná.
Algebrickými číslami sú všetky racionálne čísla, ale aj niektoré iracionálne čísla. Napr. formula_3 je algebrické číslo, pretože je koreňom rovnice formula_4. Dá sa ukázať, že Ludolfovo číslo formula_5 a Eulerovo číslo formula_6 nie sú koreňmi žiadneho takéhoto polynómu, preto nie sú algebrickými číslami (nazývame ich čísla transcendentné).
Brusník (prítok Hornádu)

Brusník je potok na Spiši, na území okresu Spišská Nová Ves. Je to ľavostranný prítok Hornádu a má dĺžku 16 km.
"Prameň:" v Hornádskej kotline, v podcelku Hornádske podolie, juhovýchodne od obce Vydrník v lokalite Kopence v nadmorskej výške okolo 560 m n. m.
"Smer toku:" po obec Smižany na juhovýchod, odtiaľ k Spišskej Novej Vsi na východ, tu sa potom v blízkosti nemocnice stáča na juh
"Geomorfologické celky:" Hornádska kotlina, podcelok Hornádske podolie, časť Novoveská kotlina
"Prítoky:" zľava Sihoť, Štvrtocký potok, potok z osady Mečedelovce, sprava iba krátke prítoky
"Ústie:" do Hornádu na území mesta Spišská Nová Ves v nadmorskej výške okolo 445 m n. m.
"Obce:" Letanovce, Smižany, Spišská Nová Ves (okraj)
Endokrinná žľaza

Endokrinná žľaza alebo žľaza s vnútorným vylučovaním je žľaza bez vývodu. 
Vylučuje hormóny do telových tekutín (napr. do krvi alebo miazgy). Súbor takýchto žliaz tvorí tzv. endokrinnú sústavu. 
Človek.
U človeka v užšom zmysle medzi endokrinné žľazy patria: epifýza, hypotalamus, nadobličky, pankreas, hypofýza, pohlavné žľazy, prištítne žľazy a štítna žľaza. V širšom zmysle sem patria aj: GIT, obličky, srdce, tkanivá a trofoblast placenty.
Holubnica

Holubnica je potok na Spiši, na území okresu Spišská Nová Ves. Je to pravostranný prítok Hornádu a má dĺžku . V pramennej oblasti vytvára dolinku Flajšer, pri horárni Rybník napája dva malé rybníky.
"Prameň:" vo Volovských vrchoch, v podcelku Havranie vrchy, na východnom úpätí Holého kameňa () v nadmorskej výške cca 
"Smer toku:" po Novoveskú Hutu na východ, potom na severovýchod, územím mesta Spišská Nová Ves opäť na východ
"Geomorfologické celky:" 1.Volovské vrchy, podcelok Havranie vrchy, 2.Hornádska kotlina, podcelok Hornádske podolie, časť Novoveská kotlina
"Prítoky:" sprava Hutiansky potok, Suchohorský potok, zľava spod Medvedej hlavy ()
"Ústie:" do Hornádu na okraji mesta Spišská Nová Ves v nadmorskej výške približne 
"Obce:" Novoveská Huta, Ferčekovce, Spišská Nová Ves
Pošva (zbraň)

Pošva je dlhé puzdro na sečnú zbraň predovšetkým na meč alebo dýku.
Dôležitá súčasť výzbroje, chránila majiteľa zbrane pred náhodným porezaním mečom ale aj meč pred obdieraním aj pre vlhkosťou a špinou. Lepšie pošvy mali vnútri trecie mastiace pásky napustené olejom na ochranu proti korózii.
Nosili sa väčšinou na boku, k opasku boli pripevnené dvoma retiazkami, sklon sa dal individuálne nastaviť. Zriedkavejšie sa nosili aj na chrbte.
Vyrábané boli z kože alebo z dreva, tuhé alebo mäkké. Niektoré bývali bohato zdobené a sú považované za umelecké diela..
Transcendentné číslo

Transcendentné číslo je každé reálne číslo (alebo aj komplexné číslo), ktoré nie je algebrické číslo.
Transcendentnými číslami sú napríklad Ludolfovo číslo formula_1 alebo Eulerovo číslo formula_2. 
Množina transcendentných čísel je nespočítateľná množina. Pritom až do roku 1844 nebolo známe, či existuje aspoň jedno transcendentné číslo.
Dobšinský potok

Dobšinský potok je potok v hornom Gemeri, na území okresu Rožňava. Je to ľavostranný prítok Slanej, má dĺžku , zaberá povodie s plochou a je tokom IV. rádu.
"Prameň:" v Stolických vrchoch na severovýchodnom úpätí vrchu Buchvald () v nadmorskej výške cca 
"Smer toku:" najprv na východ, od sútoku s potokom pritekajúcim spod Cúdeniska () na juhovýchod až k osade Vyšná Maša, ďalej prevažne na východ, od sútoku s Kruhovským potokom na juh
"Geomorfologické celky:" 1.Stolické vrchy, podcelok Stolica, 2.Volovské vrchy, podcelok Havranie vrchy, 3.Revúcka vrchovina, podcelok Dobšinské predhorie
"Prítoky:" zľava z doliny Šindľová, spod Cúdeniska (), Šafárka, Lániho potok, prítok z oblasti Breziniek, Vlčia, Kruhovský potok, Tešnárka a Suchý potok; sprava dva prítoky spod kóty , prítok zo severného svahu Fridvaldu (), dva prítoky zo západných svahov Končistej () a prítok z oblasti Beluša
"Ústie:" do Slanej južne od Dobšinej, pri osade Zábava, v nadmorskej výške približne 
"Obce:" mesto Dobšiná a jeho osady Vyšná Maša, Vyšný Hámor a Zábava
Nespočítateľná množina

Nespočítateľná množina je množina, ktorá má v istom zmysle viac prvkov než množina prirodzených čísel. Presne je nespočítateľná množina definovaná ako nekonečná množina, ktorá nie je spočítateľná. Nespočítateľnou množinou je napríklad množina reálnych čísel.
Mohutnosť (množina)

Mohutnosť alebo kardinalita je zovšeobecnením pojmu počet prvkov množiny. 
Symbol, ktorým sa označuje mohutnosť množiny sa zvykne nazývať kardinálne číslo. Pre konečné množiny je to prirodzené číslo rovné počtu prvkov množiny. 
Mohutnosť sa používa na porovnávanie "veľkosti" množín. Dve množiny sú rovnako mohutné, ak medzi nimi existuje bijekcia.
"Poznámka: Vo filozofii sa hovorí o definícii abstrakciou: "Mohutnosť" je to, čo je spoločné množinám rovnakej mohutnosti. (Lev Bukovský)"
Aritmetické operácie nad mohutnosťami množín.
Sčítanie.
Mohutnosť množiny C je súčet mohutností množín A, B, ak existujú také podmnožiny A1, B1 množiny C, pre ktoré platí: A1 ∩ B1= 0, A1 U B1=C a |A1|=|A|, |B1|=|B|. Označujeme |C|=|A|+|B|
Súčin.
Mohutnosť množiny C je súčin mohutností množín A, B ak platí C=A x B (karteziánsky súčin množín A a B) a píšeme |C|=|A|.|B|
Umocňovanie.
Mohutnosť množiny C je mohutnosť množiny A umocnená na mohutnosť množiny B, ak C=A x A x A x ... x A (b-nasobný karteziánsky súčin množiny A, keď |B|=b), čo zapisujeme |C|=|BA|.
Paradoxy.
Tie isté paradoxné tvrdenia platia aj o kardinálnom čísle množiny reálnych čísel.
Geometrickú interpretáciu týchto paradoxov možno chápať tak, že:
ďalej
Veľká Biela voda

Veľká Biela voda je potok na Spiši, preteká územím okresov Poprad a Spišská Nová Ves. Je to pravostranný prítok Hornádu a má dĺžku . Je najvýznamnejším tokom v Slovenskom raji, odvodňuje významné doliny západnej časti (Veľký Sokol, Piecky, Suchá Belá). Na dolnom toku meandruje a do Hornádu sa vlieva na začiatku Prielomu Hornádu.
"Prameň:" v Slovenskom raji na severozápadnom úpätí vrchu Kopanec (), juhovýchodne od obce Vernár, v nadmorskej výške cca 
"Smer toku:" prevažne na severovýchod, od osady Podlesok na východ
"Geomorfologické celky:" 1.Spišsko-gemerský kras, podcelok Slovenský raj, 2.Hornádska kotlina, podcelok Vikartovská priekopa
"Prítoky:" sprava Štvrtocký potok, Sokol, Píľanka, prítok z doliny Zadná diera, Suchá Belá, zľava prítok z Čiernej doliny
"Ústie:" do Hornádu južne od obce Hrabušice, pod Zelenou horou (), v nadmorskej výške cca 
"Obce:" osady Píla a Podlesok
Vernársky potok

Vernársky potok je potok na Spiši, na území okresu Poprad, je to pravostranný prítok Hornádu a má dĺžku 13 km. Za obcou Vernár sa prelamuje vápencovými bralami a vytvára Vernársku tiesňavu.
"Prameň:" v Slovenskom raji na severozápadnom svahu Javoriny (1 185,6 m n. m.) v nadmorskej výške cca 930 m n. m., na území PR Mokrá, kde sa ochraňujú zmiešané lesné porasty pralesovitého charakteru
"Smer toku:" prevažne na severoseverovýchod
"Geomorfologické celky:" 1.Spišsko-gemerský kras, podcelok Slovenský raj, 2.Hornádska kotlina, podcelok Vikartovská priekopa, na krátkom úseku medzi Hranovnickým plesom a obcou Hranovnica tvorí hranicu medzi Nízkymi Tatrami na západe a Slovenským rajom na východe
"Prítoky:" sprava spod Baby (999,7 m n. m.), zľava Strateník, Mlynica, Teplý potok a Kotlička
"Ústie:" do Hornádu severne od obce Hranovnica, pri osade Dubina, v nadmorskej výške 592,6 m n. m.
"Obce:" Vernár a Hranovnica
Železný potok (prítok Hnilca)

Železný potok je potok na Spiši, na území okresov Spišská Nová Ves a Gelnica. Je to ľavostranný prítok Hnilca, má dĺžku 15,5 km a je tokom VI. rádu.
Prameň.
Pramení vo Volovských vrchoch, v geomorfologickom podcelku Knola, na VSV svahu Veľkej Knoly (1 265,9 m n. m.) v nadmorskej výške približne 1 180 m n. m.
Opis toku.
Od prameňa tečie najprv smerom na severovýchod, po pribratí prítoku spod Muráňa sa stáča smerom na východ a podteká cestu II. triedy č. 533. Na strednom a dolnom toku koryto tečie súbežne s cestou II/546, sprava priberá Hliniskový potok a na strednom toku sa stáča juhovýchodným smerom, pričom preteká obcou Hnilčík, kde priberá pravostrannú Ráztoku. Na dolnom toku, pod obcou Hnilčík, tečie najprv východným smerom, sprava priberá Čiernohorský potok a zľava Borsučí potok, definitívne sa stáča na juhovýchod a preteká intravilánom obce Nálepkovo, kde sa vlieva do Hnilca.
Ústie.
Do Hnilca ústi na území obce Nálepkovo (JJV od jej centra) v nadmorskej výške približne 517 m n. m.
Smolník (prítok Hnilca)

Smolník je vodný tok na Spiši, preteká územím okresu Gelnica. Je to významný pravostranný prítok Hnilca, má dĺžku 19,7 km a je tokom VI. rádu. Na hornom toku napája údolnú vodnú nádrž Úhorná. Údolie Smolníka je starou baníckou oblasťou, ťažbu rúd tu pripomínajú viaceré haldy a opustené štôlne.
"Prameň:" vo Volovských vrchoch, v podcelku Pipitka, na juhovýchodnej stráni Úhornianskeho sedla () v nadmorskej výške okolo 
"Smer toku:" najprv na krátkom úseku na východ, potom po obec Smolník na severovýchod, odtiaľ k ústiu viac na severoseverovýchod
"Geomorfologické celky:" Volovské vrchy, v pramennej oblasti podcelok Pipitka, potom oddeľuje podcelky Zlatý stôl na západe a Kojšovská hoľa na východe
"Prítoky:" sprava zo severozápadného svahu Pipitky (), zo severozápadného svahu Medvedieho vrchu (), Zimná voda, Veľkokotlinský potok, tri kratšie prítoky spod Štóskeho sedla (), Hajdovský potok, Holecký potok, Smolnícky potok, Zbojnícky potok, tri kratšie prítoky zo západných strání Hutnej hole (); zľava dva prítoky spod Skalky (), z južného svahu Hekerovej (), Starý potok, potok z východného svahu Malej Hekerovej (, je spojený Priechodným kanálom s korytom Bystrého potoka), potok z východného svahu Vtáčieho vrchu (), potok z Hajdovej doliny, Mlynovec, prítok spod kóty 850,1 m, prítok z juhovýchodného svahu Košarísk () a dva prítoky spod kóty 795,7 m v oblasti Nad krížom
"Ústie:" do Hnilca na území obce Mníšek nad Hnilcom v nadmorskej výške okolo 
"Obce:" Úhorná, Smolník, Smolnícka Huta, osada Smolnícka Píla a Mníšek nad Hnilcom
Prosté zobrazenie

Prosté zobrazenie alebo injektívne zobrazenie alebo injekcia je také zobrazenie množiny X do množiny Y, že každý prvok množiny Y je obrazom najviac jedného prvku z množiny X. K prostému zobrazeniu vždy existuje aj inverzné zobrazenie iba vtedy, ak je zobrazenie zároveň aj surjektívne.
Definícia.
Zobrazenie formula_1 nazývame prosté (injektívne), ak platí:
Môžeme teda vytvoriť inverzné zobrazenie.
Levočský potok

Levočský potok je potok na strednom Spiši, preteká územím okresov Levoča a Spišská Nová Ves. Je to významný ľavostranný prítok Hornádu a má dĺžku . Na hornom toku (po Levoču) preteká Levočskou dolinou, tu je v lokalite Kováčova vila vybudovaná malá vodná nádrž. Medzi Levočou a obcou Lieskovany meandruje.
"Prameň:" v Levočských vrchoch, v podcelku Levočské planiny, na severnom svahu vrchu Krúžok () v nadmorskej výške cca 
"Smer toku:" tok opisuje tvar obráteného písmena „J“, od prameňa tečie najprv na severozápad, od sútoku s Pekliskom sa stáča najprv na juhozápad, následne na juh, od obce Lieskovany tečie k ústiu na juhovýchod
"Geomorfologické celky:" 1.Levočské vrchy, podcelok Levočské planiny, časť Levočské úbočie, 2.Hornádska kotlina, podcelok Medvedie chrbty s časťou Levočská kotlina a podcelok Hornádske podolie
"Prítoky:" sprava Závadský potok, Zimný potok, Peklisko, Pekliansky potok, Lesný potok (), Vápenistý potok, Fedorkin jarok, Krupný jarok, Končistý potok, Bicír (), Iliašovský potok; zľava Uložiansky potok, potok z oblasti Kútov, Križný potok, Krčmárov jarok a Odorica
"Ústie:" do Hornádu na území obce Markušovce v nadmorskej výške okolo 
"Obce:" osady Levočská Dolina a Levočské Kúpele, mesto Levoča, osada Levočské Lúky, obce Harichovce, Lieskovany a Markušovce
Lodina

Lodina je potok na strednom Spiši, preteká územím okreso Levoča a Spišská Nová Ves. Je to ľavostranný prítok Hornádu a má dĺžku 19 km.
"Prameň:" v Levočských vrchoch, v podcelku Levočské planiny, na južných svahoch Zimnej hôrky (952,2 m n. m.) v nadmorskej výške cca 815 m n. m.
"Smer toku:" od prameňa na juh, východne od Levoče sa stáča na juhovýchod, od sútoku s Dolianskym potokm po obec Domaňovce opäť severojužným smerom, potom k ústiu na juhovýchod
"Geomorfologické celky:" 1.Levočské vrchy, podcelok Levočské planiny, časť Levočské úbočie, 2.Hornádska kotlina, podcelky Medvedie chrbty, Podhradská kotlina a Hornádske podolie
"Prítoky:" sprava prítok (446,8 m n. m.) spod Medvedích vrchov, zľava prítok z oblasti obce Uloža (664,0 m n. m.), potok z Roškoviec, Doliansky potok, Hrušov
"Ústie:" do Hornádu na území obce Vítkovce v nadmorskej výške približne 339 m n. m.
"Obce:" Spišský Hrhov, Domaňovce (okrajom), Spišský Hrušov (okrajom) a Vítkovce
Al-Aksá

al-Aksá (arab.) môže byť:
Margecianka

Margecianka je potok na strednom Spiši, preteká územím okresov Levoča a Spišská Nová Ves. Je to významný pravostranný prítok Braniska a má dĺžku .
"Prameň:" v Levočských vrchoch, v podcelku Levočské planiny, pod kótou neďaleko obce Pavľany, v nadmorskej výške cca 
"Smer toku:" od prameňa na krátkom úseku na juhovýchod, vytvára prudký ohyb, oblúkom vypnutým k severu sa postupne stáča na juh, od Spišského Podhradia na juhovýchod
"Geomorfologické celky:" 1.Levočské vrchy, podcelok Levočské planiny, časť Oľšavická planina, 2.Hornádska kotlina, podcelky Podhradská kotlina, Medvedie chrbty a Hornádske podolie
"Prítoky:" sprava Studenec (), spod Ostrého vrchu (), spod Nemeckej hory (), Vavrincov potok, Branisko, zľava prítok () spod Krigova (), dva prítoky spod Jedlinky (), Podhorský potok
"Ústie:" do Braniska pri osade Dobrá Voľa v nadmorskej výške približne 
"Obce:" Studenec a mesto Spišské Podhradie
Vrece kostí

Vrece kostí () je kniha od Stephena Kinga.
Dej.
Hlavnou postavou je spisovateľ Michael Noonan, ktorému náhle zomiera manželka. Až po pitve sa dozvedá, že jeho žena čakala dieťa, dcérku, po ktorej dlho túžili. Po tejto udalosti Michael stráca schopnosť písať a postihujú ho desivé sny, v ktorých sa vracia na svoje letné sídlo k jazeru Dark Score, do zrubu Sara Laughs. Keď nočné mory neustávajú, Michael sa rozhodne, že strávi na chate leto, vypátra príčinu svojich snov a možno začne opäť písať. V oblasti menom TR-90, ktorá leží pri jazere a je to skôr osídlenie ako mestečko, sa stretáva s Mattie, mladou vdovou, ktorá sama vychováva dcérku Kyru. Jej svokor bohatý Max Devore, jej chce dieťa odobrať, ale Michael sa rozhodne Mattie pomôcť a najme jej právnika.
Po dlhých útrapách sa Michaelovi podarí rozlúštiť záhadu zrubu Sara Laughs aj hrozivú silu, ktorá núti obyvateľov TR-90, aby už dlhé roky prinášali obety pomstychtivému duchovi. Michael sa vzdáva kariéry spisovateľa a rozhodne sa osvojiť si Kyru, ktorú len zázrakom zachránil z pazúrov zla.
Präsident (automobilová značka)

Präsident (1897) bol prvý automobil postavený v Kopřivnici a jeden z prvých automobilov na svete vôbec, ktorý radí Tatru na tretie miesto medzi najstaršími existujúcimi automobilkami – za firmami Daimler-Benz a Peugeot.
Pri konštrukcii automobilu Präsident boli jeho tvorcovia inšpirovaní sčasti automobilom Benz „Instructor“, v Kopřivnici však do konštrukcie vniesli viacero originálnych prvkov a vylepšení, takže vznikol úplne odlišný automobil.
Podvozok Präsidenta, aj karoséria typu Phaeton, vychádzali z osvedčeného kopřivnického kočiara Mylord. V zadnej časti – v priestore, ktorý u kočiarov slúžil pre batožinu - bol umiestnený dvojvalcový ležatý motor Benz o obsahu 2,714 l a výkonu približne 5 kW (6,6k) pri 600 ot/min (vŕtanie aj zdvih 120mm). Palivová nádrž obsahu 23 l sa nachádzala pod prednými sedadlami. Pôvodné indukčné zapaľovanie bolo nahradené magnetovým. Mazanie bolo stratové, kvapkacie, ovládané centrálnym mazacím systémom. Chladenie motora bolo otvorené vodné, odparovacie, čiastočne stratové. Prevodovka bola dvojstupňová, remeňová. Prevodové stupne sa radili naklápaním stĺpiku riadenia. Zadná hnacia náprava bola poháňaná dvomi nezávislými reťazami od predlohového hriadeľa, ktorý mal už diferenciál. Stĺpik riadenia umiestnený pred pravým predným sedadlom mal riadidlá a pohyb z neho sa prenášal reťazou na prednú nápravu.
Vozidlo využívalo dva brzdové systémy – nožnú pásovú prevodovú brzdu a ručne ovládanú treciu brzdu pôsobiacu na gumené obloženie kolies.
Zaujímavosťou vozidla bol aj okrasne tvarovaný nárazník, vôbec prvýkrát použitý u automobilu.
Toto vozidlo obsadené 4 pasažiermi absolvovalo v dňoch 21.-22. mája 1898 propagačnú jazdu na výstavu do Viedne, pričom trasu dlhú 328 kilometrov absolvovalo za 24,5 hodín, z toho bolo 14,4 hodiny čistého času jazdy s priemernou rýchlosťou 22,62 km/h.
Präsident bol po ukončení výstavy vo Viedni určitý čas používaný v rámci rakúskeho autoklubu na zácvik vodičov. Neskôr sa stal súčasťou zbierok česko-slovenského technického múzea v Prahe na Letné, kde sa nachádza dodnes ako jeden z najcennejších exponátov.
Podľa pôvodnej technickej dokumentácie bola v roku 1977 v závode Tatra postavená plne funkčná replika prvého automobilu, ktorá sa dnes nachádza v zbierkach podnikového múzea v Kopřivnici.
Tatran (spolok)

Tatran bol slovenský akademický spolok vo Viedni. Bol založený 25.2.1869.
Tatran

Tatran môže byť:
Národ (spolok)

Národ bol slovenský akademický spolok vo Viedni. Založili ho v roku 1892 Pavel Blaho a J. Wagner po zastavení činnosti spolku Tatran.
Okrem študentov sa v spolku schádzali aj mladí remeselníci a robotníci.